**УКАЗАНИЯ ЗА ПОДГОТОВКА НА ОФЕРТАТА**

1. ИЗИСКВАНИЯ КЪМ УЧАСТНИЦИТЕ И УСЛОВИЯ ЗА ДОПУСТИМОСТ ЗА УЧАСТИЕ В ОТКРИТАТА ПРОЦЕДУРА

Обстоятелства, наличието на които води до отстраняване на участник в процедурата:

1. Наличие на някое от обстоятелствата по чл. 47, ал. 1 и ал. 5 от ЗОП;
2. Наличие на някое от обстоятелствата по чл. 47, ал. 2, т. 1 - т. 5 от ЗОП;
3. Непредставяне на някой от необходимите документи по чл. 56 от ЗОП;
4. Представяне на оферта, която не отговаря на предварително обявените условия на Възложителя;
5. Представяне на оферта, която не съдържа техническа оферта (технически условия) за предлаганите изделия или неотговаряща на задължителните технически изисквания на Възложителя, както и представяне на техническа оферта, в която няма информация по Техническите изисквания;
6. Представяне на оферта, която не отговаря на изискванията на чл. 57, ал. 2 от ЗОП;
7. Участник, за когото по реда на чл. 68, ал. 11 от ЗОП е установено, че е представил невярна информация.
8. ИЗИСКВАНИЯ КЪМ ОФЕРТИТЕ
   1. При представянето на офертата да се спазват изискванията на чл. 57, ал. 1 - ал. 3 и ал. 6 от ЗОП.
   2. Офертата, изготвена по образец № 1 от документацията за участие в процедурата, се представя на български език, подписана от лице с представителна власт в съответствие с регистрацията или от упълномощено от него лице. Офертата може да съдържа графични и таблични данни. Когато към офертата се прилагат копия, същите се заверяват за тяхната истинност от лице, което има право да представлява участника. Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес. Ако се изпрати по пощата, участникът следва да обезпечи получаването й до посочения краен срок за получаване на офертите.
   3. Пликът по т. 2 съдържа три отделни запечатани непрозрачни и надписани плика, както следва:
      1. Плик **№ 1** с надпис **„**Документи за подбор”, в който се поставят документите и информацията, изисквани от Възложителя, съгласно чл. 56, ал. 1, т. 1-5, 8, 11-14 от ЗОП, чл. 55, ал. 5 от ЗОП, чл. 55, ал. 7 от ЗОП и чл. 8, ал. 8 т. 2 от ЗОП, отнасящи се до критериите за подбор на участниците.
      2. Плик № 2 с надпис **„**Предложение за изпълнение **на поръчката”**, в който се поставя техническото предложение и декларация по чл. 33, ал. 4 (в приложимите случаи).
      3. Плик № 3 с надпис **„**Предлагана цена”, който съдържа ценовото предложение на участника, съгласно чл. 56, ал. 1, т. 10 от ЗОП.

Всеки участник има право да представи само една оферта по процедурата.

А. ПЛИК № 1 с надпис „Документи за подбор”, името на участника и наименованието на поръчката. В този плик се поставят следните документи удостоверяващи редовността на участника:

А.1. Представяне на участника, което включва:

а) Посочване единен идентификационен код съгласно чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата в която участникът е установен;

б) Адрес и електронен адрес, за кореспонденция при провеждането на процедурата.

в) Декларация по чл. 47 ал. 9 от ЗОП, както следва:

* При събирателно дружество - за лицата по чл. 84, ал. 1 и чл. 89, ал. 1 от Търговския закон
* При командитно дружество - за лицата по чл. 105 от Търговския закон, без ограничено отговорните съдружници;
* При дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност-за лицата по чл. 147, ал. 1 от Търговския закон;
* При акционерно дружество - за овластените лица по чл. 235, ал. 2 от Търговския закон, а при липса на овластяване- за лицата по чл. 235, ал. 1 от Търговския закон;
* При командитно дружество с акции - за лицата по чл. 244, ал. 4 от Търговския закон;
* При едноличен търговец - за физическото лице-търговец.

Във всички останали случаи, включително за чуждестранните лица - за лицата, които представляват участника.

В изброените по-горе случаи и за прокуристите, когато има такива. Когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

Участниците чуждестранни юридически или физически лица или техни обединения следва да представят офертата на български език, документа no т. А.1. б. ,,а)” от настоящите указания в официален превод на български език, като декларацията по чл. 47, ал. 9 от ЗОП, ако е на чужд език, се представя и в превод;

А.2. При участие на обединение - Копие на договора за обединение, който да показва и дела на всеки от участниците в обединението и дейностите, които ще изпълнява.

В случай, че в договора за обединение не е посочен представляващият обединението, задължително се прилага и документ, подписан от лицата в обединението, в който се посочва представляващият;

А.З. При участие на обединение, което не е юридическо лице документите по Раздел II, А.1., А.4. и А.5., се представят от всяко физическо или юридическо лице, включено в обединението. Документите по Раздел II, А.6 и А.7, се представят от лицата, които представляват обединението. Документите по Раздел II, А.8. и А.9., се представят само за участниците, чрез които обединението доказва съответствието си с тези критерии за подбор.

А.4. Декларация по чл. 55, ал. 5 от ЗОП.

A.5. Декларация no чл. 56, ал. 1, m. 6 от ЗОП - за липса на свързаност по чл. 55, ал. 7 и за липса на обстоятелствата по чл. 8, ал. 8, т. 2 от ЗОП;

А.6. Декларация по чл. 56, ал. 1, т. 8 от ЗОП;

А.7. Декларация по чл. 56, ал. 1, т. 12 от ЗОП;

А. 8. Информация, която да докаже, че участникът разполага с финансовия ресурс за изпълнение на поръчката, в размера на 21 500 000 лева без ДДС или равностойността им в евро по централен курс на БНБ.

Обстоятелството се доказва с представянето на един от следните документи - удостоверение от банка или отчет за приходите и разходите с одиторска заверка (ако е приложима), когато публикуването му се изисква от законодателството на държавата, в която участникът е установен. В случай на представен ЕИК по чл. 23 от ЗТР u при положение, че документите са достъпни и видими чрез Търговския регистър, Възложителят допуска позоваване на тези обстоятелства, вместо представяне на документите.

А.9. Списък на доставките, изпълнени през последните 3 (три) години, считано от датата на подаване на офертата, които да доказват доставки, еднакви или сходни с предмета на обществената поръчка.

За еднакви или сходни се считат доставките на нископодови, единични автобуси, категория МЗ, клас I. Минимално изискване за допустимост на Възложителя е да има извършени доставки на минимум 110 (сто и десет) броя автобуси за срок от 12 месеца, придружени от удостоверение, издадено от получателя (оригинал или нотариално заверено копие) за всяка от доставките.

A.10. Списък на оторизиран/и от производителя сервиз/и в гр. София с необходимия капацитет и кадрова обезпеченост за комплексно гаранционно и извънгаранционно поддържане на автобусите в обема на поръчката, включително и за ремонт на основните им агрегати и системи.

Доказателствата за това се описват и прилагат към техническото предложение на участника, като доказателства могат да бъдат: оторизационни писма, договори, извлечения от договори и други подобни документи, които удостоверяват, че сервизът е оторизиран от производителя, както и че участникът е осигурил такъв сервиз, с необходимия капацитет и кадрова обезпеченост, съгласно изискванията на Възложителя.

А.11.Документ за гаранция за участие в процедурата, съгласно чл. 60, ал. 1 от ЗОП.

А.12. Административни сведения за участника.

А.13. Списък на документите, съдържащи се в офертата, подписан от участника, обособен по пликове №1, №2 и №3, като срещу всеки документ се отбелязва дали е оригинал или копие.

Б. ПЛИК № 2 с надпис **„**Предложение за изпълнение на **поръчката”**, в който се поставя техническото предложение и декларация по чл. 33, ал. 4 (в приложимите случаи).

Б.1. Оферта по образец.

Б.2. Техническо предложение за изпълнение на поръчката с приложени към него съответно Приложение № 1 - Техническа спецификация: Подробно описание на предлаганите автобуси, включително данни за специфичния разход на гориво g/kWh, специфичната мощност в kW/t и литрова мощност в kW/dm3, на български език или в официален превод.

Б.З. Информация - по образец за енергийните и емисионни разходи през целия експлоатационен живот на предлаганите автобуси (Приложение № 2).

Б.4. Сертификат за ЕО одобряване на типа на превозно средство издаден от компетентен орган по одобряване на типа, в съответствие с директива 2007/46/ЕО или Наредба № 60 от 24.4.2009 год. на Министерство на транспорта, информационните технологии и съобщенията за одобряване на типа на нови моторни превозни средства и техните ремаркета или удостоверение за индивидуално одобрение на ново превозно средство с официален превод на български език.

Б.5. Гаранционни срокове и условия, съобразно критериите за оценка на офертите и в съответствие с техническите спесификации, както и условия за гаранционно и следгаранционно поддържане на предлаганите автобуси, срок за отстраняване на дефекти в гаранционния период и условия за осигуряване на резервни части.

Б.6. Други документи, представени от участника, подробно описани.

В. ПЛИК № 3 с надпис **„**Предлагана цена” - съгласно приложения образец.

III. ГАРАНЦИИ

1. Гаранцията за участие в процедурата, която следва да представи участникът, е в размер на 430 000 (четиристотин и тридесет хиляди) лева или равностойността им в евро по централен курс на БНБ. Гаранцията се предоставя при условията на чл. 60 от ЗОП.

Ако участникът избере форма на гаранцията „парична сума”, тя трябва да бъде внесена по сметката на „СТОЛИЧЕН АВТОТРАНСПОРТ” ЕАД в лева: IBAN BG62SOMB91301010281401, BIC SOMBBGSF, Общинска банка гр. София, клон „Денкоглу”; в евро: IBAN BG44SOMB91301410281401, BIC SOMBBGSF, Общинска банка гр. София, клон „Денкоглу”, или банкова гаранция - в оригинал - за срока на валидност на офертата.

1. **Г**аранция за изпълнение на договора е в размер на 5% (пет процента) от стойността на договора. Гаранцията се предоставя при условията на чл. 60 от ЗОП.

Ако изпълнителят избере форма на гаранцията „парична сума”, тя трябва да бъде внесена по сметка на „СТОЛИЧЕН АВТОТРАНСПОРТ” ЕАД в лева: IBAN BG62SOMB91301010281401, BIC SOMBBGSF, Общинска банка гр. София, клон „Денкоглу”, в евро: IBAN BG44SOMB91301410281401, BIC SOMBBGSF, Общинска банка гр. София, клон „Денкоглу”.

Ако изпълнителят избере форма на гаранцията „банкова гаранция”, тя трябва да бъде безусловна и неотменима. Банковата гаранция, чийто текст следва да бъде предварително съгласуван с Възложителя, се представя в оригинал и трябва да бъде със срок на валидност не по-кратък от 30 (тридесет) дни след изтичане на гаранционния срок за автобусите, доставени с последната доставка по договора. Гаранцията за изпълнение ще бъде освободена на две части както следва:

* 96 (деветдесет и шест) % от стойността на гаранцията за изпълнение ще бъде освободена в срок от 5 дни от подписване на констативен протокол без забележки за одобряване на последните доставени автобуси и оборудване,
* Останалата част в размер на 4 (четири) % от стойността на гаранцията за изпълнение (или 0,2 (нула цяло и две) % от стойността на договора) се освобождава в срок от 30 (тридесет) дни след изтичане на гаранционния срок за автобусите, доставени с последната доставка по договора и подписване без забележки на окончателен констативен протокол за изпълнение на задълженията по гаранционното обслужване.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.